Macskin Dávid live act a balkonon
2025-08-30 20:00 - 21:30 (Europe/Budapest) | Virágok és kívánságok tere, Alkotmány utca, Szentendre, Pest megye, 2000, Magyarország
A műsor lényege az emberi érintettség és a zenei sokszínűség, elektronikus és akusztikus hangszerekkel. Az előadás intimitást és mély érzelmeket közvetít. A dallamokat népzenei és neoklasszikus elemek ihlették, improvizációkkal és ambient hangzásokkal. Az erőteljes ritmusok dinamizmust adnak a produkciónak.
The essence of my show is human involvement and musical diversity, featuring electronic and acoustic instruments. The performance conveys intimacy and deep emotions. The melodies are inspired by folk and neoclassical elements, with improvisations and ambient sounds. The powerful rhythms add dynamism to the production.

ROMOKBÓL vetítés + közönségtalálkozó
2025-08-30 20:00 - 22:00 | P’Art Mozi, Dunakorzó 25., Szentendre, 2000, Magyarország
ROMOKBÓLmagyar dokumentumfilm, 99 perc, 2024 (12)
A Romokból című dokumentumfilm elsőként kísérel meg lenyomatot adni a budapesti romkocsma jelenségről, történetének gerincét pedig a sikerekben gazdag hőskora, jelene és a bizonytalan jövő körforgása adja, miközben az emberi sorsok, a vált-vállvetve küzdés állandósága párhuzamot szolgáltat Budapest keserű és diadalmas történetével.
A film szereplői azok a romkocsma-tulajdonosok, kultúrára vágyó fiatalok, akik az elmúlt 30 évben folyamatosan jelen voltak Budapest életében, saját szemükkel látták átalakulását, és hogy hogyan vált a főváros szívében lévő sokszínű romkocsma projektből a külföldiek első számú célpontja: a bulinegyed.
A vetítés után vendégünk lesz Sipos Bence rendező.

Fényfestmények a Fő téren
2025-08-30 20:00 - 23:59 | Fő tér, Fő tér, Szentendre, Pest, 2000, Magyarország
Szentendre Fő tere ezúttal valóban vászonná válik. A Szentendre Éjjel-Nappal Nyitva Fesztivál egyik különleges programjaként a Ferenczy Múzeumi Centrum gyűjteményéből válogatott művek fényfestményekként vetülnek a tér épületeire.
Az esemény során többek között Bálint Endre, Balogh László, Bánáti Sverák József, Bánovszky Miklós, Bartl József, Czóbel Béla, Deim Pál, ef Zámbó István, El Kazovszkij, Gy. Molnár István, Holdas György, Jávor Piroska, Jeges Ernő, Kandó Gyula, Kántor Andor, Klimó Károly, Kmetty János, Korniss Dezső, Kósza Sipos László, Modok Mária, Nagy Barbara, Ország Lili, Paizs Goebel Jenő, Pál Katja, Rozgonyi László, Szurcsik József, Vajda Lajos alkotásai jelennek meg grandiózus, új formában.
A belváros estétől éjszakáig egy nyitott, fénybe írt kiállítótérré alakul.

Kambodzsai Improvizációs Szakkör - Spacecowboy
2025-08-30 20:00 - 23:59 | Folt Kávézó, Kucsera Ferenc u. 11., Szentendre, Pest, 2000, Magyarország
20:00 – 22:00 – KambodzsaI Improvizációs Szakkör
Kiss Janó improvizációs műhelyének kihelyezett koncertshow-ja, zenei örömünnep, közösségi mulatság!
22:00 – 24:00 – DJ Spacecowboy
Visszatér a Folt színpadára DJ Spacecowboy, a város legendás lemezlovasa a tőle megszokott, korszakokat átívelő zenei mulatság levezénylésére!
A belépés ingyenes!

Művész TeraszKoncertek
2025-08-30 20:30 - 21:30 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
augusztus 29. péntek
19:00 Papa Jazz Trio
Táncolható, örökzöld melódiák nem csak jazz kedvelőknek.
21:00 Latin Combo Duo
Kubai élőzene.
augusztus 30. szombat
19:00 Szoba Blues
Az ismert humorista páros félnótás minikoncertje sajátos szövegű blues-rock dalaikból.
20:30 Rumba Fuerte Trio
Kalandozás a spanyol és latin-amerikai zene világában. Flamencós alaphangulat, sok rumba, spanyol ritmusok, kubai melódiák, Mexikó érintésével kitérő Argentínába.
augusztus 31. vasárnap
18:00 Pesti Zoli
Régi klasszikus blues- country-pop-rock zenék egyszemélyes előadásban.

Ef Zámbó Happy Dead Band | Szentendre hangjai színpad
2025-08-30 20:30 - 22:00 | Lázár Cár tér, Dunakorzó, Lázár cár tér, Szentendre, Pest megye, 2000
Pszichedélia, dada, rock ‘n’ roll – élőben, szívből, képből.
Az ef Zámbó Happy Dead Band a magyar alternatív zenei szcéna egyik legegyedibb és legsokszínűbb formációja. Vezetője a festőművészként és performer-ként is ismert ef Zámbó István, a Vajda Lajos Stúdió alapító tagja, akinek látomásos képi világa a zenében is elevenen visszaköszön.
A Happy Dead Band dalai egyszerre groteszkek és mélyek, játékosak és katartikusak. A dalcímek és a szövegek sokszor abszurdba hajlanak, miközben egészen emberi kérdéseket tesznek fel – szerelem, élet, halál.
Aki még nem látta őket élőben, most bepillantást nyerhet egy alternatív univerzumba. Aki már ismeri őket, tudja: egy Happy Dead koncerten bármi megtörténhet – és meg is történik.

Szabó Dániel Quintet | Jazzudvar
2025-08-30 21:00 - 22:00 | Városháza udvar, Városház tér 3., Szentendre, Pest, 2000, Magyarország
Szabó Dániel – zongora, kompozíciók
Ávéd János – szaxofonok, fuvola
Bacsó Kristóf – szaxofonok, klarinét
Ifj. Tóth István – nagybőgő
Csízi László – dob
A Szabó Dániel Quintet tagjai hazánkban és nemzetközi vizeken egyaránt aktív, élvonalbeli zenészek. A formáció a zenekarvezető Szabó saját kompozícióit adja elő: progresszív, de a közönség számára is elérhető, stimuláló zenét. A tagok közötti intenzív és örömteli interakció, komplex ritmusvilág, burjánzó dallamok és modern harmóniák jellemzik a repertoárt. A zenekar amerikai változatának („Daniel Szabo Quintet”) legújabb albuma Intersections címmel jelent meg, amelyről ezen a koncerten is el fognak hangozni favoritok, számos új kompozíció mellett.
Szabó itthon és az Egyesült Államokban egyaránt aktív, rendszeresen dolgozott olyan nevekkel, mint Peter Erskine, Chris Potter, vagy Joe LaBarbera, de az amerikai, fiatalabb generáció élvonalbeli tagjaival is. Legutóbbi albuma, a „Visionary”, a nagy presztízsű amerikai JAZZIZ magazin egyik listavezetője lett, Brad Mehldau es Esperanza Spaulding társaságában. Chick Corea menedzsmentje Szabót kérte fel a Corea által a MÜPA számára dedikált, Bartók által inspirált „Jazz Piano Concerto” zárótételének előadására, John Patitucci és Dave Weckl társaságában. Egykori mentorával, a Grammy-díjas Danilo Perezzel kétzongorás koncertet adott 2023 decemberében. Vonószenekarra írt művét a Tonkünstler Orchester és Peter Erskine mutatta be a bécsi Musikverein-ben. Megnyerte az amerikai ASCAP zeneszerzői díját 2018-ban, a 2006-os Martial Solal Nemzetközi Jazz Zongora Versenyt Párizsban, és a montreux-i Jas Hennessy Solo Piano Competition-t 2000-ben. Legújabb formációja, a „Szabó Dániel Nonett”, igazi kuriózum, amely a klasszikus zeneirodalom gyöngyszemeit szólaltatja meg a szerző szellemes átdolgozásaiban, fafúvósok, cselló és jazz trió tolmácsolásában.
A Quintet tagjai egytől egyig nagy formátumú, kreatív muzsikusok, akikben Szabó méltó, a zenéjét hitelesen és magas színvonalon megszólaltató partnerekre talált.
Youtube: https://youtube.com/@notefilter?si=TJk0lbdxiGdzwS9k
Quintet: https://youtu.be/z10-HjUOQVs?si=2nBpqbd1-pVPSba4
Website: www.dszabomusic.com
FB Artist Page: https://www.facebook.com/dszabomusic/
Instagram: https://www.instagram.com/dszabomusic/

SOLD OUT! Ivan & The Parazol | Barlang kert
2025-08-30 21:00 - 23:00 | Barlang, Dunakorzó 18., Szentendre, 2000, Magyarország
Hagyományosan ezévben is szeretnénk hogyha:
– 20 centire lenne a közönség– egy kertben játszanánk el a Belle Epoque dalait– annyian lennénk mint egy nagyobb házibuliban– távol a város zajától de mégis közel

Viszünk mörcsöt, alá is tudunk írni pár lemezt, es tudunk is pár szót váltani veletek, mert a Barlang pontosan erre jó, hogy közel lehessünk egymáshoz. Gyertek, mert egy hátránya van: nagyon kevesen férünk be.

Cháj a bál - koncert, DJ, tárlat, borvásár
2025-08-30 21:00 - 23:00 | Cháj Galéria és Kávézó, Pátriárka utca 6., Szentendre, Pest megye, 2000, Magyarország
Esti program a kultúra szerelmeseinek: koncert, DJ, tárlat – borvásárra várnak!
A program este 9-kor kezdődik Yohai Mor koncertjével, amit kötetlen galérialátogatás követ.
Ezen a hétvégén a Cháj Galéria korábbi kiállításaiból összeállított válogatást láthatunk, a művekről pedig maguk az alkotók is mesélnek majd nekünk.
A Hafner Borászat kóser kínálatát szakértői felvezetésben ismerhetjük meg, s ami elnyeri a tetszésünket, abból rögvest be is vásárolhatunk 1-2 palackkal.
Az este folyamán a Cháj kávézója nyitva tart, a hangulatról pedig virtuóz lemezlovas (Disc Jockey!) gondoskodik a háttérben.
Ha Szentendre és nyár, akkor az a Cháj!

DJ ANDD | Szentendre hangjai színpad
2025-08-30 22:00 - 23:30 | Lázár Cár tér, Dunakorzó, Lázár cár tér, Szentendre, Pest megye, 2000
Utazzunk együtt a ritmusok hullámain! Psychedelic, afro-funk, boogie és disco különlegességek a világ minden tájáról, talán még a perui hegyek misztikumából is. Egzotikus lemezritkaságok Andd előadásában.

Szentendre felett az ég - Vizi Péter amatőrcsillagász éjszakai túravezetése a csillagos égen
2025-08-30 22:00 - 23:30 | Dunakorzó, Dunakorzó 18., Szentendre, 2000, Magyarország
22:00-23:00 Lézeres csillagképtúra, legendák, mítoszok, csillagnevek eredete.
23:00 A Szaturnusz és a Neptunusz a távcsőben! A Szaturnusznak már rálátunk a gyűrűjére, a Neptunusz apró türkizkék korongocskáját is megfigyeljük egy vérbeli csillagászati távcsővel.
Helyszín: a Bükkös-patak töltésének a Duna korzó felőli vége, a Kacsakővel szemben
A részvétel ingyenes.

DJ GALAMB | Szentendre hangjai színpad
2025-08-30 23:30 - 2025-08-31 01:00 | Lázár Cár tér, Dunakorzó, Lázár cár tér, Szentendre, Pest megye, 2000
Táncolós tribal, afro house

Éjjel-Nappal a város | Közös alkotás a Templomdombon
2025-08-31 09:00 - 13:00 | Templomdomb, Templom tér 1., Szentendre, Pest, 2000
Több éves hagyományainkhoz híven ismét közösen, szabadon alkothatunk és készíthetünk két óriási festményt a Templomdombon, Zarubay Bence szentendrei képzőművész segítségével. Felfedezhetjük a szentendrei őstémákat miközben bárki kipróbálhatja a közös alkotás élményét.

Tizedik Szentendrei Szabadtéri Tárlat
2025-08-31 09:00 - 18:00 | Bükkös patak (Kanonok utcai hídtól az Apor hídig)
Immáron tizedik alkalommal rendezzük meg a Bükkös-patak partján, az Apor híd és Kanonok utcai híd közötti szakaszon a Szentendrei Szabadtéri Tárlatot.
Évek óta Szentendre egyik leglátogatottabb rendezvénye vagyunk.
Mindenkit szeretettel várunk a Montmarte hangulatú kiállításra, ahol találkozhattok közel ötven művésszel, festőkkel, szobrászokkal, fotósokkal!

Maszatworkshop
2025-08-31 10:00 - 12:00 | Vajda Múzeum, Hunyadi utca 1., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Hívunk és várunk Benneteket és 1-4 éves gyermekeiteket egy különleges Maszatworkshopra, ahol a kicsik játszva fedezhetik fel a kreatív alkotás örömét! Legyen az ujjad maszatos vagy tiszta, nálunk mindenkit vár a szabad alkotás öröme!A kreativitás, a finommotorika, a szem-kéz koordináció mind-mind észrevétlenül fejlődik, miközben gyermekeddel egy szuper vasárnap délelőttöt töltötök együtt. Lehet festeni, ragasztani, gyűrni, különböző technikákat kipróbálni.
A részvétel ingyenes.

Legyél te is festőművész! | Festőworkshop Knyihár Amarilla festőművésszel
2025-08-31 10:00 - 13:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Hogyan lehet a világot az arány a kompozíció és a forma törvényei szerint újrastrukturálni? Barcsay Jenő festményeinek inspirációjára, a résztvevők egyéni nézőpontjaik szerint, elsajátíthatják azt a folyamatot, hogyan válhat a látványból szerkezet, az organikusból geometrikus rend és ritmus. A Szentendrei Régi Művésztelep művészének vezetésével bárki belekóstolhat a művészet alkotó világába.
A részvétel ingyenes, de regisztrációhoz kötött: regisztracio@muzeumicentrum.hu

Éjjel-Nappal társasjáték
2025-08-31 10:00 - 18:00 | Dunaparti Művelődési Ház, Dunakorzó 18., Szentendre, Pest, 2000, Magyarország
A fesztivál ideje alatt a Felnőttmegőrző – Társasjátékos Klub rendkívüli játéknapokat tart: társasjáték-maraton három napon át! Játszhatsz a felnőtteknek szóló legjobb stratégiai, és logikai társasjátékokkal. Gyere, nézz körül, aztán úgyis itt ragadsz!
Szeretettel várjuk a társasjátékokat szerető felnőtt érdeklődőket!
Látogasd meg a Klub honlapját is! Kövess bennünket a Facebook-on!

Egész napos festés a Japánkertben
2025-08-31 10:00 - 18:00 | Japánkert, Japánkert, Szentendre, Pest megye, 2000, Magyarország
Egész napos festés a Japánkertben – Szentendre Éjjel-Nappal 2025 Szentendre, Japánkert 2025. augusztus 31. | 10:00–18:00 Ingyenes | A festés szabadon látogatható | A hangtálas művészetterápiára regisztráció szükséges Gyerekbarát esemény
Légy részese egy különleges napnak Szentendrén, a Japánkert varázslatos környezetében! A Szentendre Éjjel-Nappal Nyitva Fesztivál keretében várunk egy szabad, természetközeli alkotói élményre.
10:00–11:00 – Hangtálas művészetterápia (regisztrációhoz kötött)A napot egy elcsendesítő, hangtálakkal kísért művészetterápiás alkalommal indítjuk. Mély relaxáció és intuitív alkotás – testi-lelki feltöltődés.

11:00–17:00 – Szabad festés a kertbenEgész nap lehetőség nyílik festeni, alkotni a kert inspiráló közegében. Minden korosztályt várunk szeretettel – nem szükséges előképzettség, csak a kíváncsiságod és a jelenléted.

17:00–18:00 – Hangtálas művészetterápia (regisztrációhoz kötött)A nap zárásaként újra elmélyülünk a hangtálak rezgéseiben, és az alkotás segítségével lecsendesítjük a nap történéseit.

A program egész nap ingyenesen látogatható, de a hangtálas művészetterápiás alkalmakra regisztráció szükséges! REGISZTRÁCIÓ

Töltsd a napot festéssel, csenddel és kapcsolódással – a természet ölelésében!

Szeretettel várunk!Katavics Zsófi és Kovács Andi

Babakocsi kiállítás
2025-08-31 10:00 - 18:00 | Virágok és kívánságok tere, Alkotmány utca, Szentendre, Pest megye, 2000, Magyarország
A kiállítás a Blue Land Folklor előtti Virágok és Kívánságok terén látható. Az üzlettulajdonos gyűjteménye olyan eredeti méretű, illetve gyerekjátéknak készült babakocsikból áll, melyek a 19-20. századból származnak. Az arra járók nemcsak a babakocsik “évjáratát”, hanem jellegzetességeit, és érdekességeket is megtudhatnak.

Nyitott műhely | Szilágyi Kerámia
2025-08-31 10:00 - 18:00 | Szilágyi Kerámia, József Attila utca 4., Szentendre, Pest megye, 2000, Magyarország
Az érdeklődők megismerhetik a kerámiatárgyak gyártástechnológiáját, bemutatják a munkafolyamatokat.

NŐI NAP A NEWSEEBAN
2025-08-31 10:00 - 20:00 | Newsee.Store, Alkotmány u.3., Szentendre, 2000, Magyarország
A Szentendre Éjjel-Nappal keretein belül ismét várunk bennetek egy kis külön kényeztetéssel. Csatlakozz hozzánk te is!
10:00-16:00 Henna-Manzer Orsi – Adományos program10:00-14:00 Arcfestés gyerekeknek-Nagy Bogi – Adományos Program10:00-20:00 Lélek Rezgés – Hangok és illatok női harmóniábanRészvétel: Ingyenes, regisztrációhoz kötött, adományos jellegűRegisztráció és részletes program: https://www.lifelong-balance.com/események
Egy nap, amikor a lelked is arathat…A nyár vége mindig különleges: a természet és a lélek is az aratás idejéhez érkezik. Ez az időszak lehetőséget ad arra, hogy megálljunk egy pillanatra – visszatekintsünk, összegyűjtsük az elmúlt időszak belső terméseit, és felkészüljünk az ősz lassabb, befelé forduló időszakára.
A Lélek Rezgés nap egy meghitt, mégis inspiráló tér, ahol hangokkal és illatokkal kapcsolódunk önmagunkhoz és egymáshoz – segítve az elengedést, a feltöltődést és a lelki megerősödést.
Ez az esemény Kakuk Szilvia és Farkas Réka közös álomprojektje, amely most életre kel a különleges atmoszférájú Newsee Store falai között, Szentendre szívében.
Program – Hangok, illatok és kapcsolódás:10:00 – Hangfürdő nyitányA napot egy vezetett hangfürdővel indítjuk, ahol hangtálak, csengők és finom rezgések segítenek ráhangolódni a belső világodra és a közösség megtartó terére. Az esszenciális olajok a ráhangolódás részeként velünk lesznek!Napközben:Előadások az esszenciális olajok testi-lelki hatásairól: hogyan támogatnak minket az illatok az érzelmi egyensúlyban, az energiarendszerünk harmonizálásában és az őszi átmenetben.Ingyenes iTOVi biorezonanciás mérés: félórás blokkokban, előzetes regisztráció alapján – egy személyre szabott illatélmény, ami segít megérteni, mire van szüksége a testednek.Női tér, beszélgetések, hangtál kezelések: biztonságos, elfogadó közegben, ahol szabadon lehet jelen lenni – akár csendben, akár megosztásban.A Newsee Store hangulatos környezete finom kávéval, illatos pihenőpontokkal és inspiráló tárgyakkal egészíti ki az élményt.18:00 – Záró hangfürdőAz estét egy különleges, mélyen ellazító hangfürdővel zárjuk, hogy a nap élményei békében leülepedhessenek – és lelkünk megerősödve léphessen tovább az őszi hónapokba.Részvétel és regisztráció:A részvétel ingyenes, de regisztrációhoz kötött, és adományos jellegű.Amennyiben szeretnéd támogatni a program létrejöttét és a Lélek Rezgés további eseményeit, szívből hálásak vagyunk minden hozzájárulásért.Regisztráció és részletes program:https://www.lifelong-balance.com/eseményekKapcsolat:Kakuk Szilvia – +36 20 564 8144Farkas Réka – +36 70 228 6944

"Mana Classes 3.0" ékszerkiállítás
2025-08-31 10:00 - 20:00 | Mana Ékszerstúdió, Görög utca 4., Szentendre, Pest, 2000
A Mana Ékszerstúdió 2003-ban alakult Szentendrén, azzal a céllal, hogy láthatóvá és elérhetővé tegye a kortárs ékszer műfajának legújabb hazai eredményeit. A 2005 óta Jermakov Katalin ötvösművész vezetésével működő stúdió -amely egyszerre nyitott műhely és galéria – a kezdetektől fontos feladatként tekint az oktatásra is. A rendszeresen induló, többszintű ékszerkurzusok, alapozó technikai tanfolyamok, az alapvető tervezési elveket bemutató designkurzusok és mesterkurzusok mellett számtalan nemzetközi workshopra is sor került az elmúlt 22 évben. Ezek az adott téma vagy különleges technológia köré szerveződő workshopok, (melyeken francia, német, amerikai, indonéz, holland, izraeli, dán és svéd hallgatók mellett több mint 40 finn kolléga vett már részt), remek alkalmat kínálnak a nemzetközi szakmai kapcsolatok kialakítására, hozzájárulva a stúdió nemzetközi ismertségéhez.
Ezévben a SZÉN idejére szervezett kiállításon válogatást mutatunk az elmúlt év design kurzusain készült ékszerekből, ehhez kapcsolódóan műhelybemtatókkal, tárlatvezetéssel várjuk az érdeklődőket.
Ünnepélyes megnyitó és tárlatvezetés:
augusztus 30. szombat 16:00

Műhelybemutató és tárlatvezetés:
augusztus 31. vasárnap 10:00 és 16:00

Dumtsa Kézműves Kirakodó
2025-08-31 10:00 - 20:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
A Dumtsa Kézműves Kirakodón ékszerek, kiegészítők, táskák, kerámiák, antikvár könyvek és még sok más megtalálható. A termékek ráadásul a legkülönbözőbb technikákkal, anyagokból készülnek: például üvegből, nemezből, akácból, de tűzzománc munkákat is találhatunk majd a standokon.

Nyomatvásár
2025-08-31 10:00 - 20:00 | Parti Medve, Ignatovity Jakov utca 2., Szentendre, Pest, 2000
A fesztivál ideje alatt a Parti Medve nyomatai 20% kedvezménnyel kaphatók. Válogass kortárs grafikusok, illusztrátorok csodás képei között!

BARCSAY-ART | Közös festés óriás vászonra
2025-08-31 10:00 - 22:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Szeretettel várunk minden alkotni vágyót – kicsiket és nagyokat – egy különleges, közösségi élményre, ahol egy hatalmas vászonra együtt festhetünk!
Engedd szabadjára a fantáziád, használd a színeket, és alkossunk együtt valami igazán különlegeset! Gyere, és legyél részese egy színes közösségi alkotásnak! Nem kell hozni semmit – csak a jókedvedet!
A részvétel ingyenes.

20 éves a Mikrocsodák Múzeuma!
2025-08-31 10:00 - 23:00 | MikroCsodák Múzeuma, Görög utca 4., Szentendre, Pest megye, 2000, Magyarország
Egy közös történet. Egy közös küldetés.
Idén ünnepeljük a Mikrocsodák Múzeumának 20. évfordulóját. Ebből a különleges alkalomból egy közös küldetésre hívunk mindenkit!
Szeretnénk meghívni, hogy csatlakozzon hozzánk és segítsen a történetünk megosztásában! A segítséget egy különleges játékkal és egy egyedi kedvezménnyel ajándékozzuk meg a közelgő Szentendre Éjjel-Nappal Fesztiválon.
Hosszabbított nyitvatartás a fesztivál alatt
A Szentendre Éjjel-Nappal Fesztiválon minden nap várjuk a látogatókat:
10:00 – 23:00
A történet, ami összeköt bennünket
Van egy pillanat, amiért az elmúlt 20 év minden napja megérte. Amikor egy apuka vagy anyuka odasúgja a gyermekének a mikroszkóp felett: „Látod? Ez az a csoda, amiről annyit meséltem. Ugye, hogy elképesztő?”
Ezek a mondatok adják a jubileumunk igazi ünnepét. Húsz év telt el azóta, hogy Mykola Syadristy művészete 2005-ben Magyarországra került. Akkor még csak egy kiállítást nyitottunk, de mára, a látogatóinknak hála, sokkal több lett ennél: egy közös családi emlékké, egy generációkon átívelő hagyománnyá vált.
Az igazi visszaigazolás számunkra az, amikor egykori gyermek látogatóink ma már szülőként térnek vissza, hogy saját gyermekeiknek is megmutassák a csodát, ami egykor őket is elvarázsolta.

Egy élmény, ami mindenkit összeköt
A kiállítás minden darabja egy-egy izgalmas rejtély, ami beszélgetésre és közös gondolkodásra ösztönöz. A közös rácsodálkozás öröme itt eltünteti a generációs határokat, és egy olyan valódi, kézzelfogható élményt nyújt, ami lelassít és segít újra felfedezni a világ apró szépségeit a digitális zajban.
Lehetőséget adunk most, hogy virtuálisan átélje a kiállítást. Ha már látta, azért, hogy felidézze, ha még nem, azért, hogy el tudja képzelni ezeket a csodákat.
VIRTUÁLIS KIÁLLÍTÁS
A küldetés részletei
Aki szeretne hozzájárulni a 20 éves történetünk megosztásához, annak a segítségét egy különleges, kétrészes játékkal háláljuk meg.
LÁTTAD A FACEBOOK JÁTÉKUNKAT?
A Facebook oldalunkon futó hirdetésünket megosztók szintén 50% kedvezményben részesülnek! A részvételhez keresd a hirdetett posztunkat, oszd meg a leírás szerint, és mutasd be a képernyőfotót a pénztárnál!
AZONNALI 50% KEDVEZMÉNY
Aki megosztja ezt az oldalt nyilvánosan a közösségi médiában, és a megosztásról készült képernyőfotót bemutatja a pénztárnál a Szentendre Éjjel-Nappal Fesztivál ideje alatt (2025. augusztus 29-31.), 50% kedvezménnyel léphet be a múzeumba.
A JÁTÉK FOLYTATÓDIK A FŐDÍJAKÉRT!
De a küldetés itt még nem ér véget! A fesztivál után is folytatódik a játék az igazán exkluzív nyereményekért. Készítsen egy szelfit a múzeumban, mutassa meg az élményét, és töltse fel a képet a #mikrocsodak20 hashtaggel! A szelfit feltöltők között a 20. évforduló alkalmából különleges VIP élmény belépőket sorsolunk ki.
Ünnepeljen velünk a 20. Szentendre Éjjel-Nappal Fesztiválon!
A 20. évfordulós ünnepségsorozatunkat szándékosan a város legkedveltebb eseményén, a 20. alkalommal megrendezett Szentendre Éjjel-Nappal Fesztiválon indítjuk. Ez a három nap a városról, a művészetről és a pezsgő kulturális életről szól. Fedezze fel a múzeumunk mellett a város többi rejtett kincsét és programját is!
Köszönjük, hogy velünk együtt írják tovább ezt a 20 éves történetet!

"Ne felejtsd el honnan jöttél, de tudd hova tartozol..." | Papadimitriu Athina és Magyar Elektra zenés műsora
2025-08-31 11:00 - 12:00 | Barlang, Dunakorzó 18., Szentendre, 2000, Magyarország
„Ne felejtsd el honnan jöttél, de tudd hova tartozol…”Papadimitriu Athina és Magyar Elektra zenés műsora
A Tahiban élő színésznő és lánya dalokkal, versekkel mesél görög származásáról és magyarságáról.
Helyszín: Barlang kert (Szentendre, Duna korzó 18.)
A belépés ingyenes.

RUTKAI BORI BANDA TRIÓ bábos gyerekkoncert | Lázár cár téri színpad
2025-08-31 11:00 - 12:00 | Lázár Cár tér, Dunakorzó, Lázár cár tér, Szentendre, Pest megye, 2000
Rutkai Bori Banda trióbábos gyerekkoncert
Rutkai Bori – ének (tánc, báb, stb.), Darvas Kristóf – zongora, Németh Csaba – ütőhangszerek
Egyszerre koncert, bábszínház, zenélő játszótér és családi táncolda.
Palacsinta vonaton érkezünk Kukutyinba a Hosszúfejű királyfi lakodalmába, tenyeres-talpas mackó diszkót trappolunk, Zsebtengeren kalózkodunk, Piciklikkel gurulunk a Citrom Cirkuszba, Sárkányjárgánnyal emelkedünk a magasba. Bori horgolt, színpompás bábjaival kelti életre a mesedalokat, amelyek egyik kalandból röpítenek a másikba. Egyszerre gyerek- és felnőttbarát produkció: zenéjük összehozza a fiatalabbakat és az idősebbeket. Sok-sok interakcióval, játékkal, igényes humorral, kreativitással, és színes zenei motívumokkal várják a közönséget.
A részvétel ingyenes!

Bábjáték és házi pizza
2025-08-31 11:00 - 14:00 | Cháj Galéria és Kávézó, Pátriárka utca 6., Szentendre, Pest megye, 2000, Magyarország
Egy kondér népmese – a bábjáték címe, utána a pizza, ami magáért beszél!
11:00 – 11:45 – Egy kondér népmese
Főzőcskézős népmesecsokor bábokkal, zenével fűszerezve, ezt főzte ki a gyereknek a Völgyhajó Bábszínház! Íme a recept:
Végy egy csapat játékos kedvű gyereket, és sózd be őket alaposan. Ez után vedd elő a legnagyobb kondérod, tegyél bele számos mesehőst, békát, katonát, szegénylegényt vagy asszonyt és hagyd főni őket a saját levükben. Miután a gyerekek kellőképpen be vannak sózva, nehogy borsot törj az orruk alá, inkább végy egy mesélőt, add hozzá a kondérhoz, és várj türelemmel, mi fog ebből kisülni. Kőleves? Talán egy kisgömböc? Akárhogy is, biztosan jól fog esni!
Látvány: Boros Rebeka Anna
Díszletkivitelező: Nagy Szabolcs Attila
Zene: Juhász László
Bábok: Tóth Zsuzsanna
Írta és játssza: Nagy-Balatoni Dóra
Részvétel ingyenes, de regisztrációhoz kötött.
12:00 Pizza, ahogy Te szereted!
Te választod ki a feltéteket, mi sütjük meg a pizzád!
A pizza ára egységesen 3.500 Ft, ami a helyszínen fizetendő.

Terítéken a porcelán és a kínai tea
2025-08-31 11:00 - 18:00 | Szente Krisztina Ceramic Studio, Gőzhajó utca 1., Szentendre, 2000, Magyarország
Szente Krisztina kerámiaművész szeretettel vár minden érdeklődőt a stúdióba, sok-sok porcelánnal és kínai tea kóstolóval.
